**297/2017.(X.26.) Kgy. sz. határozat**

1. Szombathely Megyei Jogú Város Közgyűlése egyetért azzal, hogy a Mesebolt Bábszínház létszáma 2017. november 1. napjával - határozatlan időre - 1 fő szakmai létszámmal módosuljon, 2017. évi költségvetési többlettámogatás igénybevétele nélkül. A Közgyűlés az intézmény létszám-előirányzatát 19 főben határozza meg, amelyen belül a szakmai létszám 18 fő, az intézményüzemeltetési létszám 1 fő.
2. A Közgyűlés kinyilvánítja, hogy az 1 fő létszám növekedés pénzügyi fedezetét 2018. évtől az intézmény költségvetésében biztosítja.
3. A Közgyűlés felkéri a Mesebolt Bábszínház igazgatóját, hogy a szükséges munkáltatói intézkedést tegye meg.

**Felelős:** Dr. Puskás Tivadar polgármester

Koczka Tibor alpolgármester

Molnár Miklós alpolgármester

Dr. Károlyi Ákos jegyző

(a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Kovács Géza, a Mesebolt Bábszínház igazgatója)

**Határidő:** azonnal (az 1., 3. pont vonatkozásában)

2018. évi és ezt követő költségvetési rendeletek (a 2. pont vonatkozásában)